Rocky DeSantos

Rocky DeSantos on kuvitteellinen henkilö Power Rangers -universumissa. Hän oli järjestyksessä toinen punainen ranger televisiosarjassa Mighty Morphin Power Rangers sen toisella ja kolmannella tuotantokaudella.powerrangers.com (MMPR)  Lisäksi Rocky toimi sinisenä rangerina sarjassa Power Rangers Zeopowerrangers.com (Zeo) , mutta luovutti paikkansa rangerina loukattuaan selkänsä hieman ennen sarjan Power Rangers Turbo alkua. Häntä näytteli Steve Cardenas.

Rocky rakasti hauskanpitoa ja hän osallistuikin mielellään erilaisiin tanssiaisiin ja juhliin tai vietti yksinkertaisesti aikaansa Ernien omistamalla nuorisokeskuksella. Hän myös osallistui enemmän kuin mielellään aarteenetsintään ja auttoi siivousprojekteissaMighty Morphin Power Rangers: 2. tuotantokausi; "Scavenger Hunt"Mighty Morphin Power Rangers: 3. tuotantokausi; "Another Brick in the Wall". Kerran hän toimi myös ekstrana scifi-elokuvassa.Power Rangers Zeo: Jakso 9; "Invasion of the Ranger Snatcher"

Rockyllä oli eloisa ja hauskuuttelusta pitävä luonne. Hän oli menevä ja häneltä tuntui aina löytyvän vitsi joka tilanteeseen. Rocky oli myös aina rehellinen ystävilleen. Hänen huumorintajullaan oli terapeuttinen vaikutus muihin rangereihin, kun se lievitti heidän huoliaan ja stressiään. Rocky ymmärsi kuitenkin, että tietyillä hetkillä täytyi olla myös uskottava ja täsmällinenkin. Hän oli yleisesti luotettava ja viileäpäinen henkilö, joka pyrki neutraloimaan ystäviensä huolia iloisuudellaan.

Rocky piti myös aivoja rasittaneista haasteista. Kerran hän vaihtoi päiväksi roolia kemiaa opettaneen Mr. Wiltonin kanssa ja pääsi siten itse kokeilemaan taitojaan opettajana.Mighty Morphin Power Rangers: 3. tuotantokausi; "Wizard for a Day" Hän kävi lukiossaan myös tietotekniikka- ja kasvitiedekurssit.Power Rangers Zeo: Jakso 4; "Target Rangers"Power Rangers Zeo: Jakso 11; "A Few Bad Seeds" Välillä hän vieraili myös museoissa.Mighty Morphin Power Rangers: 3. tuotantokausi; "Final Face-Off"

Aktiivinen elämäntapa piti Rockyn energisenä. Hän nautti harrastaessaan karatea, juostessaan ystäviensä kanssa, pelatessaan lentopalloa, amerikkalaista jalkapalloa, baseballia, lumilautailua ja useita muita urheilulajeja. Rocky myös kanavoi energiaansa ilmoittautumalla vapaaehtoiseksi hengenpelastajaksi Angel Groven rannalle.Mighty Morphin Power Rangers: 2. tuotantokausi; "A Reel Fish Story"

Hahmon historia
 Mighty Morphin Power Rangers 
Rocky kohtasi rangerit ensimmäisen kerran, kun hän oli yhdessä ystäviensä Adam Parkin ja Aisha Campbellin kanssa puistossa ja esti ystäviensä kanssa karanneiden lastenvaunujen päätymisen jyrkkään rinteeseen. Rangerit olivat myös paikalla pysäyttämässä vaunuja. Rocky, Adam ja Aisha olivat kotoisin kuvitteellisesta Stone Canyonin kaupungista Kaliforniasta ja he olivat vierailulla Angel Grovessa edustamassa Stone Canyonia ryhmäninjakilpailuissa. Rocky oli taitava taistelulajien taitaja, joten myös Lord Zedd kiinnostui hänestä. Ninjakilpailujen jälkeen Goldar kaappasi Rockyn, Adamin ja Aishan luolaan yhdessä heidän Stone Canyonin suosikkiopettajan, Mr. Andersonin, kanssa. Heidän kaikkien onneksi Power Rangerit saapuivat juuri ajoissa pelastamaan heidät. Rocky, Adam ja Aisha saivat kuitenkin sattuman kautta selville rangereiden salaiset henkilöllisyydet, sillä Billy oli ongelmissa Zeddin lähettämän myrkkykäärmeen kanssa ja Tommy Oliverin ja Kimberly Hartin täytyi poistaa hänen kypäränsä. Tapahtuman jälkeen Rocky, Adam ja Aisha tulivat rangereiden liittolaisiksi ja he lupasivat Zordonille pitävänsä rangereiden henkilöllisyydet salassa.Mighty Morphin Power Rangers: 2. tuotantokausi; "The Ninja Encounter I-III" Myöhemmin he myös muuttivat Angel Groveen.

Rocky valittiin Jason Lee Scottin paikalle Punaiseksi Power Rangeriksi sen jälkeen, kun Jason, Trini Kwan ja Zack Taylor oli valittu osallistumaan Sveitsissä järjestettyyn maailmanrauhankokoukseen. Valinnan myötä Rocky sai haltuunsa voimakolikon ja ohjattavakseen Red Dragon Thunderzordin.Mighty Morphin Power Rangers: 2. tuotantokausi; "The Power Transfer I-II" Hän ei vielä tuohon aikaan tiennyt, että jo hänen esi-isänsä oli aikoja sitten pitänyt hallussaan Punaisen Rangerin voimia, kun Kimberly oli vahingossa joutunut hetkeksi ajassa taaksepäin.Mighty Morphin Power Rangers: 2. tuotantokausi; "Wild West Rangers I-II"

Kolmannen tuotantokauden alussa Ritan veli Rito Revolto onnistui hirviöjoukon avustamana tuhoamaan rangereiden Thunderzordit ja Tigerzordin. Tapahtuman jälkeen Rocky lähti muiden rangereiden mukana etsimään Ninjoria, joka antoi heille uudet ninjakolikot ja myös uudet zordit. Rockystä tuli uuden ninjakolikkonsa avulla Punainen Ninja Ranger ja hän ohjasi uutena zordinaan Ape Ninjazordia. Rockyn ninjavoimat sisälsivät myös telesiirtymisen ja mahdollisuuden kadota ninja-asunsa sisältä. Ne antoivat hänelle myös tavallista suuremmat voimat ja hän pystyi nopeasti kiipeämään pintoja pitkin.Mighty Morphin Power Rangers: 3. tuotantokausi; "Ninja Quest I-IV" Rocky sai myöhemmin ohjattavakseen vielä Punaisen ShogunzordinMighty Morphin Power Rangers: 3. tuotantokausi; "Changing of the Zords I-III" ja kyvyn käyttää suojaavaa ja taitoja nostavaa Metallic ArmoriaMighty Morphin Power Rangers: 3. tuotantokausi; "Master Vile and the Metallic Armor I-III".

Rangerit saivat myöhemmin käsiinsä voimakkaan Zeokristallin. Varmistaakseen ettei paha Master Vile saisi Zeokristallia uudestaan haltuunsa rangerit hajottivat sen viideksi pienemmäksi kristalliksi ja lähettivät sen palat eri aikakausille eri puolille maailmaa.

 Mighty Morphin Alien Rangers 
Mighty Morphin Power Rangersin viimeisessä jaksossa Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan.Mighty Morphin Power Rangers: 3. tuotantokausi; "Rangers in Reverse" Sen vuoksi minisarjassa Mighty Morphin Alien Rangers Maata puolustamaan kutsuttiin hetkeksi Aquitar-planeetan Power Rangerit.Mighty Morphin Alien Rangers: Jaksot 1-2: "Alien Rangers of Aquitar I-II" Myöhemmin Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä.Mighty Morphin Alien Rangers: Jakso 3: "Climb Every Fountain" Koska Rockyn ninjakolikko oli siten tuhoutunut ja voimakolikko käyttökelvoton lähti nuori Rocky etsimään portaalin läpi yhtä Zeokristallin palasista. Hän päätyi muinaiseen Meksikoon, josta kristallin osa löytyi aktiivisen tulivuoren kraatterista. Tulivuori sammui kristallin irrottamisen jälkeen ja Rocky pelasti siten tulivuoren lähellä sijainneen kylän. Rocky ilmeisesti kohtasi samalla myös nuoren isoisänsä, Pablo DeSantosin.Mighty Morphin Alien Rangers: Jakso 6: "Water You Thinking?"

 Power Rangers Zeo 
Maapallon palattua normaaliksi Rockystä tuli Zeokristallin antamilla voimilla Zeo Ranger III.Power Rangers Zeo: Jakso 2; "A Zeo Beginning II" Hän ohjasi uutena zordinaan sfinksiä muistuttanutta Zeozord III:a.Power Rangers Zeo: Jakso 3; "The Shooting Star" Hänen zordinsa antoi myös Zeo Megazordille kyvyn käyttää taistelukypärää nimeltä Zeo III Battle Helmet: Zeo Pyramid Power. Myöhemmin Rocky sai vielä käyttöönsä humanoidirobottia muistuttaneen Super Zeo Zord III:n.Power Rangers Zeo: Jakso 34; "A Golden Homecoming"

Sarjan aikana Jason Lee Scott, jonka Rocky oli alun perin korvannut, palasi takaisin kultaisena rangerina ja samalla ryhmän uutena varajohtajana. Jasonin paluun jälkeen Rocky alkoi tuntea itsensä ulkopuoliseksi ja hän tunsi että hänet oli korvannut ranger, jonka hän oli aiemmin itse korvannut. Rocky halusi todistaa tärkeytensä itselleen ja muille rangereille, joten hän hyökkäsi yksin King Mondoa vastaan. Tapahtuma opetti Rockyä ja hän alkoi pitää Jasonia ystävänään sekä kohdella häntä kuten muitakin rangereita. Hän myös ymmärsi olevansa tärkeä osa ryhmää.Power Rangers Zeo: Jakso 35; "Mondo's Last Stand"

 Power Rangers turbovaihteella 
Elokuvan Power Rangers turbovaihteella alkupuolella Rocky harjoitteli Tommyn ja Adamin kanssa tulevaa kamppailulajiturnausta varten, jonka voittorahat he suunnittelivat sijoittavansa Angel Groven nuorten turvatalon toimintaan. Harjoituksissa Rocky kuitenkin putosi kehästä ja loukkasi selkänsä. Rockyn sairaalassa olon aikana Power Rangerit kohtasivat uuden uhan, joten Zordonin oli värvättävä korvaaja Rockyn tilalle. Rangerina Rockyn korvasi nuorten turvatalossa asunut 12-vuotias Justin Stewart. Elokuvan lopussa käydyssä kamppailulajiturnauksessa Rockyn tilalla otteli Jason. Rocky oli kuitenkin katsomossa.

 Power Rangers Turbo 
Rocky nähtiin vielä televisiosarjan Power Rangers Turbo kahdessa ensimmäisessä jaksossa, joissa rangerit valmistuivat lukiostaan. Rocky toipui yhä saamastaan selkävammasta eikä haikaillut enää rangeriksi. Hän uskoi voimien olevan hyvissä käsissä Justinilla ja sanoi oman aikansa rangerina olevan ohi.Power Rangers Turbo: Jaksot 1-2; "Shift Into Turbo I-II"

Lähteet

Aiheesta muualla
 Rocky DeSantos rangercentral.comissa (MMPR) 
 Rocky DeSantos rangercentral.comissa (Zeo) 

Luokka:Power Rangersin hahmot
Luokka:Mighty Morphin Power Rangers
Luokka:Power Rangers Zeo
Luokka:Kuvitteelliset kamppailulajien harrastajat
Luokka:Televisiohahmot